Document ID: /roh_data/filtered/fineweb-2-filterrobots_roh.jsonl.gz/13121

La Rega è stada fitg dumandada la fin d'emna passada. La sonda e la dumengia ha la guardia aviatica svizra da salvament fatg radund 200 servetschs en favur da persunas en situaziuns precaras. La raschun perquai saja stada cunzunt la bell'aura, ha communitgà la Rega. Quella haja procurà per pistas e sendas plainas. En Grischun ed en la Surselva bernaisa èn stadas en acziun duas equipas dapli che normal.
Las equipas da la Rega èn stadas en acziun per pazientas e pazients che han fatg accidents da sport d'enviern e muntogna, dentant er per persunas ch'èn stadas en accidents da traffic u cun ina malsogna acuta.